

ประกาศองค์การบริหารส่วนตำบลกำปัง

เรื่อง นโยบายการบริการทรัพยากรบุคคล

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

เพื่อให้การบริหารงานทรัพยากรบุคคลขององค์การบริหารส่วนบุคคล เป็นไปอย่างมีประสิทธิภาพและประสิทธิผลทั้งองค์กร รวมทั้งให้สอดคล้องกับการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity Transparency Assessment : ITA)

องค์การบริหารส่วนตำบลกำปัง จึงกำหนดนโยบายการบริหารทรัพยากรบุคคล เพื่อใช้เป็นแนวทางในการบริหารทรัพยากรบุคคล ดังนี้

1. จัดทำแผนอัตรากำลัง ๓ ปี เพื่อเป็นเครื่องมือสำคัญในการตรวจสอบการใช้ตำแหน่งของให้เป็นอย่างคุ้มค่า มีประสิทธิภาพ ตลอดจนเพื่อควบคุมภาระค่าใช้จ่ายด้านการบริหารงานบุคคลไม่ให้เกินกว่าร้อยละ ๔๐ ของงบประมาณรายจ่ายประจำปี ตามมาตรา ๓๕ แห่งพระราชบัญญัติระเบียบบริหารงานบุคคลส่วนท้องถิ่น
2. ควบคุมการประเมินผลการปฏิบัติราชการของพนักงานส่วนตำบล ลูกจ้างประจำ และประเมินผลการประปฏิบัติงานของพนักงานจ้างให้เป็นไปตามหลักเกณฑ์และวิธีการที่คณะกรรมการพนักงานส่วนตำบล พร้อมทั้งให้การเลื่อนขั้นเงินเดือนพนักงาน ลูกจ้างประจำ และการเลื่อนค่าตอบแทนพนักงานจ้างเป็นไปตามช่วงเวลาที่กำหนด
3. การจัดทำแผนพัฒนาบุคลากร เพื่อให้บุคลากรในองค์กรมีการพัฒนาความรู้ ความสามารถ สร้างวิสัยทัศน์ ปรับเปลี่ยนทัศนคติให้บุคลากรที่มีประสิทธิภาพและมีการเรียนรู้ร่วมกันสามารถนำข้อมูล ข่าวสารมาประมวลผลความรู้ในด้านต่างๆนำมาซึ่งการประยุกต์ใช้ในการปฏิบัติราชการได้อย่างถูกต้อง รวดเร็ว มีประสิทธิภาพ เหมาะสมกับสถานการณ์ได้อย่างเหมาะสม
4. การสรรหาตำแหน่งสายงานบริหารที่ว่าง ให้ดำเนินการตามหลักเกณฑ์ที่คณะกรรมการพนักงานส่วนตำบลกำหนด
5. การคัดเลือกบุคคลที่จะเข้ารับการประเมินผลงานเพื่อแต่งตั้งให้ดำรงตำแหน่งสูงขึ้นในตำแหน่งต่างๆจะยึดถือความรู้ ความสามารถและเป็นไปตามหลักเกณฑ์ที่คณะกรรมการพนักงานส่วนตำบลกำหนด
6. การให้โอนและการรับโอนพนักงานส่วนตำบลหรือข้าราชการประเภทอื่นต้องเสนอเรื่องให้คณะกรรมการพนักงานส่วนตำบล โดยให้ส่วนราชการต้นสังกัดเดิมหรือองค์กรปกครองส่วนท้องถิ่นหรือส่วนราชการที่ประสงค์จะรับโอนทั้งสองแห่งประสานวันโอนหรือให้โอนและกำหนดวันที่โอนและให้โอน โดยคำสั่งให้มีผลในวันเดียวกัน เพื่อสนองคณะกรรมการพนักงานส่วนตำบลให้เห็นชอบ และออกคำสั่งรับโอนและให้โอนภายใน ๑๕ วันนับแต่คณะกรรมการพนักงานส่วนตำบลให้เห็นชอบ
7. การกำหนดโครงสร้างส่วนราชการ การแบ่งส่วนราชการภายในและการกำหนดหน้าที่ความรับผิดชอบภายในส่วนราชการของตำบล ให้เป็นไปตามหลักเกณฑ์และเงื่อนไขการบริหารงานบุคคล

/๘ วิธีการ...

- ๒ -

1. วิธีการบริหารและการปฏิบัติงานของพนักงานส่วนตำบล

* นายกองค์การบริหารส่วนตำบลอาจมอบอำนาจให้ปลัดองค์การบริหารส่วนตำบล หรือรองปลัดองค์การบริหารส่วนตำบล ทำการแทนโดยให้เป็นไปตามกฎหมายว่าด้วยตำบล
* เรื่องที่มีกฎหมาย ระเบียบ ข้อบังคับ ระบุให้เป็นอำนาจปลัด อบต. จะมอบอำนาจหน้าที่ ปลัด อบต. หากกฎหมาย ระเบียบ ข้อบังคับนั้น มิได้กำหนดเป็นเรื่องการมอบอำนาจไว้เป็นอย่างอื่น ปลัด อบต.อาจมอบอำนาจโดยทำเป็นหนังสือให้รองปลัด อบต.ปฏิบัติราชการแทนในนามของ ปลัด อบต.
* กรณีไม่มีปลัด อบต.หรือมีแต่ไม่สามารถปฏิบัติราชการได้ ให้รองปลัด อบต.เป็นผู้รักษาราชการแทน ถ้ามีรองปลัด อบต.หลายคน ให้นายกแต่งตั้งงรองปลัดอบต. คนหนึ่งเป็นผู้รักษาราชการแทน
* กรณีไม่มีผู้ดำรงตำแหน่งผู้อำนวยการกอง หรือมีแต่ไม่สามารถปฏิบัติราชการได้ให้นายกอบต.แต้งตั้งพนักงานส่วนตำบลในกองหรือส่วนราชการ คนใดคนหนึ่งที่เห็นสมควรให้เป็นผู้รักษาราชการแทน
* กรณีที่ตำแหน่งพนักงานส่วนตำบลตำแหน่งอื่นว่างลง หรือดำรงตำแหน่งไม่สามารถปฏิบัติราชการได้ ให้นายกอบต.มีอำนาจสั่งให้พนักงานเทศบาลที่เห็นสมควรรักษาการในตำแหน่งนั้น

1. การรับสมัครคัดเลือกเพื่อบรรจุและแต่งตั้งบุคคลเข้ารับราชการและรับสมัครบุคคลเพื่อเลือกสรรเป็นพนักงานจ้าง มีการประกาศทางเวปไซต์และป้ายประชาสัมพันธ์ของตำบล
2. มีการพัฒนาบุคลากรทุกสายงาน โดยให้ได้รับการฝึกอบรมความรู้ในหลักสูตรตามสายงาน เพื่อมุ่งเน้นในการพัฒนาตามมาตรฐานและแนวทางการกำหนดความรู้ความสามารถ ทักษะ และสมรรถนะที่จำเป็นสำหรับตำแหน่งแต่ละประเภท
3. จัดทำประมวลจริยธรรมเพื่อเป็นมาตรฐานทางจริยธรรมของผู้ดำรงตำแหน่งทางการเมือง ข้าราชการ และเจ้าหน้าที่ของรัฐแต่ละประเภท และเพื่อให้การบังคับใช้มาตรฐานการทางจริยธรรมของผู้ดำรงตำแหน่งทางการเมือง ข้าราชการและเจ้าหน้าที่ของรัฐแต่ละประเภทเป็นไปอย่างมีประสิทธิภาพ
4. ให้ผู้บังคับบัญชามอบหมายงานแก่ผู้ใต้บังคับบัญชาอย่างเป็นธรรม ไม่เลือกปฏิบัติรวมทั้งควบคุม กำกับ ดูแลผู้ใต้บังคับบัญชาให้ปฏิบัติตามระเบียบวินัย
5. เสริมสร้างสภาพแวดล้อมในการทำงานให้สะอาดเป็นระเบียบเรียบร้อยถูกสุขลักษณะทำให้บุคลากรมีความสุข พึงพอใจและมีแรงจูงใจในการทำงาน

จึงประกาศให้ทราบโดยทั่วกัน

 ประกาศ ณ วันที่ ๒๕ เดือน กันยายน พ.ศ. 25๖๓

(ลงชื่อ)

(นายมีชัย จงสันเทียะ)

นายกองค์การบริหารส่วนตำบลกำปัง